রবীন্দ্রভারতী বিশ্ববিদ্যালয়

রবীন্দ্রভারতী বিশ্ববিদ্যালয় হলো কলকাতার একটি সরকারি বিশ্ববিদ্যালয়। ১৯৬২ সালের ৮ মে প্রতিষ্ঠিত হওয়া কবি রবীন্দ্রনাথ ঠাকুরের জন্মশতবর্ষ উপলক্ষে তাঁর নামাঙ্কিত বিশ্ববিদ্যালয়টি স্থাপনের উদ্যোগ ১৯৬১ সালে গৃহীত হয় এবং সেই বছরই পশ্চিমবঙ্গ সরকার কর্তৃক রবীন্দ্রভারতী বিশ্ববিদ্যালয় আইন, ১৯৬১ পাস করানো হয়েছিল। বিশ্ববিদ্যালয়টি জাতীয় মূল্যায়ন ও প্রত্যয়ন পরিষদ (ন্যাক) কর্তৃক ভারতের মধ্যে "চার-তারা বিশ্ববিদ্যালয়" হিসেবে স্বীকৃত এবং "এ" গ্রেড প্রাপ্ত। বিশ্ববিদ্যালয়টি চারুকলা অনুষদের অধীনে চারুকলা, মানবিক, সামাজিক বিজ্ঞান এবং অন্যান্য বিষয়ে পারফর্মিং আর্টস এবং দৃশ্যকলায় স্নাতক এবং স্নাতকোত্তর ডিগ্রি প্রদান করে। কলকাতা শহর ও শহরতলি এলাকায় বিশ্ববিদ্যালয়ের মোট তিনটি শিক্ষাপ্রাঙ্গন রয়েছে। প্রধান শিক্ষাপ্রাঙ্গণটি কাশীপুরে ব্যারাকপুর ট্রাঙ্ক রোডের মরকত কুঞ্জে, দ্বিতীয় শিক্ষাপ্রাঙ্গনটি জোড়াসাঁকো ঠাকুরবাড়িতে এবং তৃতীয় শিক্ষাপ্রাঙ্গনটি বিধাননগরে অবস্থিত। বিশ্ববিদ্যালয়ের শিক্ষাপ্রাঙ্গণ তিনটি মোট ২২.১৯৮ একর (০.০৮৯৮৩ কিমি২) জুড়ে বিস্তৃত। বিশ্ববিদ্যালয়টি কলকাতা শহর ও শহরতলিতে মোট ৩ টি শিক্ষাপ্রাঙ্গণ জুড়ে ছড়িয়ে রয়েছে। প্রধান শিক্ষাপ্রাঙ্গণটি (সাধারণত ক্যাম্পাস মরকত কুঞ্জ প্রাঙ্গন নামে পরিচিত) কাশীপুরে ব্যারাকপুর ট্রাঙ্ক রোডের পাশে অবস্থিত। শিক্ষাপ্রাঙ্গণটি উত্তর কলকাতায় ১৭ একর এলাকা জুড়ে অবস্থিত। শিক্ষাপ্রাঙ্গণটি কলকাতায় জোড়াসাঁকো ঠাকুর বাড়িতে ৫ একর এলাকা জুড়ে অবস্থিত। এই শিক্ষাপ্রাঙ্গণে রবীন্দ্র ভারতী যাদুঘর রয়েছে। রবীন্দ্রভারতী বিশ্ববিদ্যালয়ের প্রধান শিক্ষাপ্রাঙ্গনটি জোড়াসাঁকোতে অবস্থিত। অন্য শিক্ষাপ্রাঙ্গনটি রয়েছে ব্যারাকপুর ট্রাঙ্ক রোডের ধারে মরকত কুঞ্জে। এটির ঠিকানা ৫৬ এ বিটি রোড, কলকাতা ৭০০০৫০। রবীন্দ্রভারতী বিশ্ববিদ্যালয় প্রশাসনিক আধিকারিকদের একটি কার্যনির্বাহী পরিষদের দ্বারা পরিচালিত হয়। এই কার্যনির্বাহী পর্ষদে উপাচার্য, শিক্ষায়তনিক বিষয়ের সহ-উপাচার্য, বাণিজ্যিক ও অর্থ বিষয়ক সহ-উপাচার্য, রেজিস্টার, বিশ্ববিদ্যালয় গ্রন্থাগারিক, কলেজ পরিদর্শক, ব্যবস্থা ব্যবস্থাপক রয়েছেন। পর্ষদ বিশ্ববিদ্যালয়ের কাজকর্ম, বিশ্ববিদ্যালয় অনুমোদিত কলেজ ও বিশ্ববিদ্যালয়ের তহবিল পর্যবেক্ষণ করে। বিশ্ববিদ্যালয়ের বর্তমান উপাচার্য হিসাবে সব্যসাচী বসু রায়চৌধুরী নিযুক্ত রয়েছেন। রবীন্দ্রভারতী বিশ্ববিদ্যালয়ের অধিভুক্ত ১ টি মহাবিদ্যালয় (কলেজ) এবং ৮ টি গবেষণা ও অধ্যয়ন কেন্দ্র রয়েছে। এই বিশ্ববিদ্যালয় কর্তৃক অনুমোদিত উল্লেখযোগ্য মহাবিদ্যালয় এবং গবেষণা ও অধ্যয়ন কেন্দ্রগুলি হল: ইন্ডিয়ান কলেজ অফ আর্টস অ্যান্ড ড্রাফটসম্যানশিপ (মহাবিদ্যালয়) স্কুল অব বৈদিক স্টাডিজ ঠাকুর গবেষণা কেন্দ্র সেন্টার ফর গান্ধীয়ান স্টাডিজ ডাঃ সর্বপল্লী রাধাকৃষ্ণন স্টাডি সেন্টার বিকেন্দ্রীকরণ ও গ্রামীণ পুনর্গঠন অধ্যয়ন কেন্দ্র মহিলা অধ্যয়ন কেন্দ্র সেন্টার ফর আফ্রিকান স্টাডিজ পারফর্মিং আর্টস থেরাপি সেন্টার ইউজিসি এসএপি-ডিআরএস, যন্ত্রসংগীত বিভাগ রবীন্দ্রভারতী বিশ্ববিদ্যালয়ের ৩৫ টি বিভাগ সাতটি অনুষদের মধ্যে বিন্যস্ত। তিনটি মূল অনুষদ হল কলা, চারুকলা ও দৃশ্যকলা। কলা অনুষদের অধীনে মোট ২২ টি বিভাগ রয়েছে। এই অনুষদে বাংলা, ইংরেজি, সংস্কৃত ও হিন্দি মতো প্রথাগত বিষয় ছাড়াও তুলনামূলক সাহিত্য, অর্থনীতি, গ্রন্থাগার ও তথ্য বিজ্ঞান, রাষ্ট্রবিজ্ঞান, মানব উন্নয়ন অধ্যয়ন-এর মতো বিষয়ে শিক্ষার্থীদের শিক্ষাদান করা হয়। চারুকলা অনুষদটি ৭ টি বিভাগ নিয়ে গঠিত। এই অনুষদে সংগীতবিদ্যা, নৃত্য, নাটক, যন্ত্রসংগীত, গণযোগাযোগ ও ভিডিওগ্রাফির মতো বিষয়ে শিক্ষার্থীদের শিক্ষাদান করা হয়। দৃশ্যকলা অনুষদ মোট ৬ টি বিভাগ নিয়ে গঠিত। এই অনুষদে ফলিত শিল্প, গ্রাফিক্স, পেইন্টিং, ভাস্কর্য, প্রদর্শনশালাসংক্রান্ত বিদ্যার মতো বিষয়ে শিক্ষার্থীদের শিক্ষাদান করা হয়। "NIRF 2020" (পিডিএফ)। Rabindra Bharati University। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "About University"। Rabindra Bharati University। সংগ্রহের তারিখ ২ জুন ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Prospectus (পিডিএফ), Kolkata: Rabindra Bharati University, পৃষ্ঠা 2, সংগ্রহের তারিখ ২ জুন ২০১৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "RABINDRA BHARATI MUSEUM"। সংগ্রহের তারিখ ৩০ ডিসেম্বর ২০২২।  "RESEARCH & STUDY CENTRES"। সংগ্রহের তারিখ ৩০ ডিসেম্বর ২০২২।  "AFFILIATED COLLEGES"। সংগ্রহের তারিখ ৩০ ডিসেম্বর ২০২২।  "ARTS"।  "FINE ARTS"।  "VISUAL ARTS"।  উইকিমিডিয়া কমন্সে রবীন্দ্রভারতী বিশ্ববিদ্যালয় সংক্রান্ত মিডিয়া রয়েছে। বিখ্যাত সংগীত পরিচালক ও লোকসংগীত শিল্পী,রবীন্দ্র ভারতী বিশ্ববিদ্যালয়ের লোকংগীতের অধ্যাপক দিনেন্দ্র চৌধুরী বিশ্ববিদ্যালয়ের প্রাতিষ্ঠানিক ওয়েব‌সাইট (ইংরেজিতে)